Selle nädala uudistes:
USA võib astuda sõtta Iraani vastu.
Iraan ähvardab alustada rünnakut.
Iraani kiirelt kasvav kristlik kirik on samuti ohus.
Ramadaan on islami püha.
Miks näevad nii palju sel ajal unenägudes Kristust?
Vastuseks on palve vägi.
25 aastat on möödunud Rwanda genotsiidist
ja ellujääjate jaoks on mälestused sellest veel värsked.
Kuidas aitab kohalik valitsus ühiskonnal tervendada
ja teeb kindlaks, et ajalugu ei korduks?
KRISTLIKU MAAILMA UUDISED
Tere kõigile vaatama Kristliku Maailma Uudiseid.
Olen George Thomas. - Mina olen Wendy Griffith.
USA-Iraani vahelised pinged tekitavad hirmu sõjapuhkemise ees.
USA saatis välja mereväelaevastikud pärast luureteabele,
et Iraan viib rakette USA laevade ja maaväe vahetusse lähedusse.
Iraani sõnul ei soovi ta sõda,
kuid ähvardas töödelda uraani tuumarelvadeks.
President Trump on samuti valmis sõjakõnelusteks,
kuid soovib selleks eraviisilist koosolekut Iraani juhtidega.
USA presidendi ja senaator M. Rubio sõnul sõltub olukord Iraanist.
Hr president, kas astume Iraaniga sõtta?
Loodan, et mitte.
Kui Iraan ründab, tuleb sõda kui ta ei ründa, ei tule ka sõda.
Rubio sõnul kinnitavad allikad, et Iraan ja selle terroripartnerid
näitavad tõsist ja peatset ohtu USA vägedele regioonis.
Pinge sai alguse aasta eest, kui USA taganes Iraani tuumaleppest
ning kehtestas Iraanile halvavad sanktsioonid.
Chris Mitchell on CBNi Lähis-Ida juht, kes pöördub meieni Jeruusalemmast.
Chris, mis toimub antud regioonis?
Kas sõjapuhang on võimalik?
Usun küll, George, ja siin räägitakse palju sõjast.
Eriti, kui kuulata saudide ajalehti,
Iraani juhti Khameneid ja USA president Trumpi
Sõjaoht on olemas.
USA saatis Pärsia lahte Abraham Lincoln lennukikandjad
ning B-52 hävitajad liiguvad Katarisse.
Olukord on märk võimalikust sõjast.
Rääkisin inimestega,
Kõnelesin mõnega, kelle sõnul ei pruugi veel sõda puhkeda.
Arvatakse, et Iraani ja selle vahendaja Hezbollah'i vahel
võib toimuda teatud laadi konflikt, kuid hetkel on seal üsna vaikne.
Millist mõju avaldab see Iisraelile
ning kuidas reageerivad sellele Iisraeli juhid?
George, Iisraeli juhid on olnud selles üsna vaiksed.
Kõige taustal teeb USA ja Iisrael ikkagi tugevat luurealast koostööd.
Mõistagi jälgib Iisrael toimuvat väga lähedalt.
Nende silmis on Iraan peamine vaenlane,
samuti Iraani lisavägi Hezbollah', kes asub nende põhjapiiril
ja mille 150 000 raketti tekitavad tõsist muret.
Avalikkuses nad vaikivad, kuid eraviisiliselt toimub paljut.
Chris, see on vähetuntud lugu, kuid oleme raporteerinud aastaid,
et Iraanis on üks maailma kiiremini kasvav kirik.
Mis põhjusel?
Hea küsimus.
Tegemist on Jumala suveräänse liikumisega.
George, oled teinud suurepäraseid lugusid Iraani kristlastest,
kes on hakanud Kristusesse uskuma läbi unenäo või nägemuse.
Olin mõne päeva eest Kurdistanus, kus kohtusin Iraani kirikujuhiga,
kes rääkis fenomenaalseid lugusid ning iraanlaste vaimsest näljast.
Sealne Püha Vaimu töö on kui Apostlite tegudes.
Mitmetele iraanlastele ilmub valgesse riietatud mees.
Tegemist on maailma kiiremini kasvava kogudusega.
Olemas on kui kaks Iraani.
Avalikkuses näidatakse Iraani, kes karjub surma Iisraelile ja USAle,
siiski on tegemist väikese hulgaga iraanlastest.
Suurele hulgale iraanlastest ei meeldi islam ega selle režiim
ning on avatud läänele, USAle, Iisraelile ja eeskätt evangeeliumile.
Kas need, kes keelduvad islamist ja prohvet Muhamedist
ning pöörduvad Kristuse poole, kogevad tagakiusu oma usu pärast?
Just.
Püha Vaimu liigub tugevalt, kuid tekkinud on ka suur oht.
Paljud usklikud ülistavad salajas ja väikerühmades.
Neil on salasõnad, kuna nad on suures ohus.
Neid võib vangistada, hukata või ühiskonnast välja tõugata.
Nad tegutsevad suures usus.
Olen näinud, et neil on keset tagakiusu suur rõõm.
Viimaseks, mida võiksime paluda Iraani ees,
mitte üksnes poliitiliselt vaid ka selle koguduse osas?
Neilt küsides vastavad nad, et me ei paluks režiimi langust.
Palvetage, et tagakiusus olijatel oleks tugev usk ja tugevus.
Lääne võib see olla irooniline, kuid ärge paluge tagakiusu lõppu
vaid et nad jääksid selles Jeesusele Kristusele ustavaks.
See on lääne kristlastele suureks eeskujuks
ning Iraani kristlastelt on palju õppida.
Rõõm, et olid meiega saates.
Hea sinuga rääkida, George.
Ta põgenes Pakistani surmaotsuse eest,
kuid siiski, kas Asia Bibi on Läänes kaitstud?
Hiljutise teate kohaselt ähvardati temalt elu võtta.
CBN esitleb "The I Wills of God".
Kuidas ületada hirm ja ärevus?
Räägime imelistest tõotustest, mida Jumal on oma lastele andnud.
Pat Robertsoni õpetuses kuuled Jumala tõotustest.
Ma päästan ta, kaitsen teda, vastan talle.
Olen temaga kitsikuses, lunastan ta, austan teda.
Täidan ta pika eaga, näitan talle oma päästet.
Näete imelisi lugusid Jumala tõotuste täitumisest.
Kogesin, et mind armastatakse ja väärtustatakse.
Jumal päästis mu elu kaks korda kolme ööpäeva jooksul.
Palusin, et Jumal annaks mulle teise võimaluse.
Vabane stressist ja meeleheitest.
Jumal ei taha, et elaksid hirmus
vaid teaksid Ta tasu neile, kes Teda armastavad.
Lisainfo aadressil www.cbn.com
Meenuta hetkeks, milline sa olid lapsena.
Uskusid igat lugu.
Tundus, et maailm on täis piirituid võimalusi.
Mida usuvad maailma orvud ja riskigruppi kuuluvad lapsed?
Usume, et Piibel räägib lugu, mida on väärt uskuda.
Usume, et igal lapsel
peaks olema võimalus unistada, võtta väljakutseid ja neid teostada,
toetuda Jumala tõotustele ja leida oma koht aegade suurimas loos.
Neil on terve elu ees ja neil on lõputult võimalusi.
Nad otsivad lugu, mida uskuda.
Me räägime neile selle loo.
Kas tahad meiega ühineda?
Tere tulemast tagasi.
Taiwan on esimene riik Aasias, mis legaliseeris samasooliste abielu,
hoolimata rahvahääletusest, milles oli enamik selle vastu.
Sellele seisis ka kirik vastu.
2017. a tegi Taiwani ülemkohus üleskutse legaliseerida homoabielud
ning esitas parlamendile nõude seadusemuudatuseks.
2018. a hääletajate enamus ei pooldatud samasooliste abielu,
kuid seaduseloojad tegid ikkagi põhiseaduse muudatuse.
Põhja-Korea kristlased võtavad evangeeliumi kuulmiseks suuri riske.
Far East raadiojaama teatel
kogunevad kristlased kuulama kristlikke raadiosaateid.
See on äärmiselt ohtlik tegevus selles isoleeritud ja rõhutud riigis,
kus kristlasi pannakse vangi ning isegi hukatakse usu pärast.
FEBC raadiojaama president Ed Cannoni sõnul paluvad kristlased,
et neil oleks jõudu pidada vastu ja tulla toime.
Põgenikud ütlevad, et paluvad, et neil oleks jõudu pidada vastu,
kuna kristlased otsivad viise et käia koos Kristuse nimel,
palvetada, kuulata koos raadiot ja on valmis rängaks tagakiusuks.
Nad palvetavad, et neil oleks julgust
ega kardaks vaid ühineksid teiste kristlastega.
Nad paluvad, et edastaksime kauem aega raadioprogrammi
ning teeksime heli paremaks, et nad kuuleksid paremini.
Cannoni sõnul rajab teenistus jaama, mis jõuaks kogu Põhja-Koreani.
Nädal tagasi saabus
Pakistani kristlane Asia Bibi Kanadasse.
Teadete kohaselt sai ta uuel kodumaal surmaähvarduse.
Briti Pakistani Kristliku Ühingu kohaselt avaldas moslemi mees video,
kes elab väidetavalt Kanadas, kus ähvardab Asia Bibit
prohvet Muhamedi solvamise eest surmaga.
CBN ei saanud kinnitada videot.
Bibi oli pea 10 a surmamõistetud islami väidetava solvamise eest.
Pakistani ülemkohus mõistis Asia Bibi õigeks,
kuid valitsusel läks 7 kuud, et ta võiks riigist lahkuda.
Kanada pakkus Bibile asüüli.
Moslemid peavad üle maailma ramadaani.
Afganistanist Sansibarini kasutavad moslemid seda püha kuud,
et saada Jumalale lähemale läbi paastumise ja palvetamise.
Islami järgijad väljendavad
oma vaimulikku pühendumust, lugedes Koraani ja korrates palveid.
30 päeva peavad moslemid hoiduma joomisest,
söömisest, suitsetamisest, ebamoraalsetest tegevustest ja vihast.
Rituaal algab päikesetõusul ja lõppeb päikeseloojangul.
Olin P. Filidisiga saates "WorldBeat" (koduleht www.worldchristian.com).
25 aasta jooksul
on ta ühing väljastanud kümneid tuhandeid palvevoldikuid,
et kristlased õpiksid, palvetaksid ja jõuaksid ramadaanil moslemiteni.
Rääkisime, kuidas sel islami pühal jõutakse evangeeliumiga moslemiteni.
Kuidas peavad moslemid ramadaani ning milline on selle tähendus neile?
See ühendab moslemeid eri kultuuridest ja regioonidest,
kuna nad on ühiselt pühendunud, mida Jumal neilt ootab.
Tegemist on olulise ajaga.
Tahame, et maailma kristlased
oleksid moslemimaailmas toimuvast teadlikud
ning paluksid, et Jumal õnnistaks sel ajal moslemeid ja ilmutaks end.
Kuidas peaksid kristlased
kasutama palvejuhiseid, mida olete 25 aastat väljastanud?
George, mu suurim kirg on õhutada kristlasi õppima moslemite kohta.
Kui kuuleme moslemitest üksnes uudistest või telest,
tekitab see paljudes hirmu, viha ning moslemeid tahetakse tappa.
Usun, et seda suhtumist on isegi kristlaste hulgas.
Kui palvetada moslemite eest antud palvejuhiste järele,
mis on informatiivsed ja visuaalsed, õpitakse moslemite kohta üldiselt.
Nad on tavalised inimesed, kellel on igatsused, pered,
lootus, unistused ning kogevad elu tragöödiaid.
Nende eest palvetades
muutub me südamehoiak Jumala sarnaseks.
Kuidas saaksid kristlased
palvetada moslemite eest sellel pühal kuul, ramadaanil?
Oled arvatavasti kuulnud mitmetest lugudest,
kus moslemid näevad unenägusid Jumalast.
Usun, et Jumal ilmutab end
moslemitele unenägude kaudu ja kutsub neid enda juurde.
Viimaste aastakümnete jooksul
on rekordarv moslemeid pöördunud Jeesuse poole.
Kristlased peaksid paluma
ramadaani ajal moslemitele lootust ning et Jumal ilmutaks end neile.
Võiks öelda, et maailmas on saanud vähe kõlapinda,
et paljud pöörduvad Kristuse poole unenägude ja nägemuste järel.
Kas see pole julgustav?
Väga julgustav, täiesti pretsedenditu.
Mitmes moslemite riikides
on liikumisi, kus moslemitest saavad Jeesus Kristuse järgijad.
Paul, tänan, et olid meiega saates.
Palun.
25 aastat pärast genotsiidi.
Kuuleme, kuidas andestuse läbi ehitatakse Rwandat üles.
Võistlus on kõik.
Survestasin end ja arvan, et inimestel olid minu osas ootused.
Räägime ületamisest.
Rõhutame kogu aeg: "Jätka, harjuta tugevalt."
Räägime väljakutsetest.
Minu ülesanne isana on juhtida ning olla parim abikaasa ja isa.
Vaata saadet "Going the Distance" koos Shawn Browniga.
Hei, Superraamatu fännid!
Siin on midagi toredat.
Uus Superraamatu piiblirakendus!
Selles on eri mängud, tegevused
ja Superraamatu osad, mida saad tasuta vaadata.
Küsimused, päevasõna ja vastused Piibli küsimustele.
Lisaks kogupere Piibel.
Saad isegi luua oma Superraamatu tegelase.
Vabandust.
Vabandage mind. Ai.
Kas teed nalja?
Igal päeval on auhinnad ning nii palju enamat.
Aeg minna tagasi seiklema.
Näeme peagi!
Uus rakendus "Superraamat"!
Avasta "The I Wills of God".
Ma päästan ta, kaitsen teda, vastan talle.
Olen temaga kitsikuses, lunastan ta, austan teda.
Täidan ta pika eaga, näitan talle oma päästet.
Kogesin, et mind armastatakse ja väärtustatakse.
Jumal säästis mu elu kahel korral kolme ööpäeva jooksul.
Palusin, et Jumal annaks mulle teise võimaluse.
Lisainfo: www.cbn.com
Sel aastal täitub 25 aastat
Rwanda genotsiidist, kus hukkus ligi miljon inimest.
Efrem Graham reisis Ida-Aafrikasse, et näha, kuidas usk ja andestus
on aidanud muuta ja taastada selle kauni riigi.
Sellisel pildil on lihtne näha,
miks Rwandat kutsutakse tuhande mäe maaks.
Enam kui pool elanikkonnast teenib elatist põllumajandusega.
1994. a sai siinne veerohke ala tapalavaks.
100 päevaga tapsid radikaalsed hutud
üle 800 000 rwandalast, kellest enamik olid tutsid.
Hõimude vahel tekkis pinge,
kui Belgia kolonisaatorid eraldasid rwandalasi rahvuse järele.
Nende sõnul olid tutsid paremad ja lasid 1930. aastatel
rwandalastel kanda rahvust määravat tõendit.
Peame üksteist aitama.
See on ainus, mis hoiab meid elus.
Hotell Mille Colineta oleks raske rääkida Rwanda genotsiidist.
Hotell oli varjupaigaks 2000 rwandalasele
nendel 100 kurja ja verise päeva ajal.
Hotell sai samuti kuulsaks filmis "Hotel Rwanda".
Stseen 6. aprillist 1994. a, mis sütitas genotsiidi.
Kohutav uudis.
Need tutside prussakad tapsid me presidendi.
Nad petsid teda, et soovivad sõlmida rahulepet
ning lasid seejärel tema lennuki alla.
Tänaseni ei teata tõde presidendi lennuki allatulistamisest,
kuid sellele järgnenud vägivalda ei unustata eales.
Nad võtsid mu lapse ning lõikasid ta kaheks.
1994. aasta 29. aprillil
kaotas Alice Mukarurinda käe, lapse ja sai peaaegu ise surma.
Sõjaväel oli töötunnid.
Hommikul kl 10 kostis vile,
mis märkis päeva algust ja kl 15 lõunal oli lõpp.
Kuna teadsime tunde ning läksime peitu.
Sel päeval tegime sama.
Kui kuulsime sõdurite tulistamist,
peitsime end laipade alla või otsisime kohta, kuhu peituda.
Alice'il on armid ja vigastused sõduritelt,
kes leidsid Alice'i ja ta lapse peidupaigast.
Nad peksid ta abikaasat armutult,
kuni päästetöötajad tõmbasid ta turvapaika.
Kui mu abikaasa tuli teadvusele,
meenus talle, et päästjad olid mu maha jätnud.
Ta palus abi sõjaväelt ja läksid minu peidupaika.
Genotsiid lõppes 1994. aasta juulis.
Paul Kagame, nüüd riigi president,
juhtis mässuliste rühmitust, mis soovis riiki kontrollida.
Ta on siiani püüdnud rajada ühtsust.
Enam ei ole hutusid ega tutsisid, üksnes rwandalased.
President Kagame sõnul on ta pühendunud,
et midagi sellist ei leiaks ajaloos eales aset
ning märkis 25 aastat genotsiidist möödunuks.
Õpime iga päev andestama, kuid me ei taha unustada.
Ananiaz Sentozi
on humanitaarorganisatsiooni World Vision tegevjuht.
Tema sõnul viib otsus andestada seda riiki edasi.
Pärast genotsiidi pakkus World Vision
esmaabi, toitu ja meditsiini ning mängis olulist rolli lepituses.
Kui rahvas on eraldatud,
pole võimalik luua pika-ajalist arendust.
Radikaalsed hutud tegid propagandat ja julgustasid kodanikke
tapma tutsisid ja rahumeelseid hutusid.
Genotsiidi lõpus läksid paljud kriminaalsesse süsteemi.
President Kagame keeldus
määrama karistuseks hukkamise ning keelustas surmamõistmise.
Ta pakkus alternatiiviks süsteemi nimega Gacaca,
kus kriminaalid pidid teod tunnistama ja püüdma saada andestust.
Kohtu ees seistes hakkasin endale andestama.
Emmanuel Nadayisaba tunnistas vangist vabanemisel oma kuriteod
ja hakkas vabatahtlikuna kogukonda üles ehitama.
Töötades avastas ta,
et üks ta meeskonnaliige oli ta endine ohver.
Naisel aga ei olnud aimugi, kes see mees oli.
Ühinesime mõlemad ühinguga,
mis edendas rahu ja leppimist, millesse oli kaasatud ka World Vision.
Pärast rünnakut palvetas Alice.
Tahtsin olla Jumala lähedal, kuid mitte pinnapealselt.
Ta palus, et Jumal juhiks ta kokku nendega,
kes olid teda haavanud ning aitaks andestada.
Ta ei arvanud, et Jumal vastab tõepoolest ta palvele.
Emmanuel soovis aga temaga rääkida.
Olin nii närvis, et higistasin tohutult.
Olin üle keha kuum.
Langesin põlvedele,
tõstsin oma käed ja ütlesin, et olen selle eest vastutav isik.
Järgmisena mäletan haiglat.
Ma ei vastanud.
Olin šokis.
Olin ikka veel põlvedel, kui ta minestas ja ta viidi ära.
Mõne päeva möödudes soovis Alice Emmanueliga kohtuda
ja palus, et ta vabandaks tema perekonna ees.
Seejärel kaitses Alice Emmanueli kohtus.
Ma ei suutnud vangi tagasi minna.
See on vaid Jumal.
Ma ei suuda seda kirjeldada.
See on üksnes Jumal, ei keegi muu.
Efrem Graham, CBN News, Rwanda.
Gacaca süsteem tunnistada kuritegu
ning paluda andestust on õige ja tõhus lahendus.
Nad on nii palju kannatanud.
Just. - Jumal õnnistagu neid.
Oleme tagasi pärast pausi.
Ajal, kui maailm jälgib väljastpoolt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saa piibellik vaade maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline".
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome põhja
tugevatele ja jätkusuutlikele kogukondadele üle maailma.
Töötame üle 60 riigis ja sinu abiga võime teha isegi enam.
Olemas on üks vana Aafrika ütlemine:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame muuta maailma
ühe lapse, ühe pere ja ühe kogukonna haaval.
Kas tahad meiega ühineda?
Andes lootust ja armastust.
Kohtu pastoritega,
kes kuulutavad evangeeliumi uuel ja kartmatul viisil.
Olen Roberto Torres.
Ühine minuga igal nädalal saates "Next Gen Voices".
Näed, kuidas Jumal muudab põlvkonda.
Mulle nii meeldib see lugu.
Virginias on kangelane, kes takistas mehel suitsiidi tegemast.
Collin Dozier riskis oma eluga,
kui püüdis takistada ühel mehel sillalt alla hüppamast.
Charlene Aaron toob meieni loo,
mille mõjul päästetakse üha enam elusid.
Aprilli lõpus sõitis Collin Dozier keskööl koju
ja märkas Lesneri sillal autot, just minu selja taga.
Collini sõnul tundis ta südames, et peaks uurima, mis juhiga toimub.
Mõtlesin, miks ta ei olnud oma auto juures.
Kogesin, kuidas Püha Vaim suunas mind sinna minema.
Mees väljus autost sooviga hüpata sillalt alla.
Sel hetkel ütlesin:
"Ära tee seda. Jeesus armastab sind ja tal on plaan sinu eluks."
Dozier, kes on pühendunud kristlane, ütles, et mees (Jacob) ei vastanud,
kuid see ei takistanud tal vestelda ning jagada oma isiklikku tunnistust.
Tegin, mida oskasin ning hakkasin palvetama.
Ütlesin: "Issand Jeesus, palun räägi selle mehega.
Palun, et avaksid ta silmad ja näitaksid talle enda armastust."
Dozieri sõnul läks politsei saabumisel olukord hullemaks.
Ta käskis meil ta rahule jätta ja ähvardas meid maha lasta.
Endise maadlejana lähenes Dozier mehele,
kes kõikus silla reelingul edasi-tagasi.
Dozier tegi seejärel oma lükke.
Haarasin ta kätest pealtpoolt ja tõmbasin küünarnukid lukku.
Teadsin, et nii ei saa ta liigutada.
Astusin reelingule ning tõmbasin ta tagasi.
Tõstsin ta üles ja viskasin kõnniteele.
Sel hetkel tulid politseinikud ning said ta vahistada.
Virginia linn tunnustas Dozieri kangelastegu elupäästva auhinnaga.
Usun, et hea Jumal
annab meile teatud ajal võimalusi teha nii suuri tegusid.
Tegemist on üksikisikuga, kes riskis teise päästmisel oma eluga.
Dozier on suhelnud mehega, kes oli enne suitsiidikatset
tarvitanud meta, pcp, heroiini ja kokaiini.
Temast on saanud kristlane
ja käib Dozieri kirikus ning tahab saada veega ristitud.
Ta ütles, et nägi mu läbi armastust, mida ta tahab ka oma ellu.
Rääkisin talle evangeeliumi
ja ütlesin, et tahaksin temaga koos palvetada.
Ta oli täiesti nõus ja võttis Jeesus Kristuse oma südamesse.
Dozieri sõnul on tema poole pöördunud teisi haavunud inimesi,
kellest üks on pöördunud Kristuse poole.
Kuigi paljud peavad Dozieri kangelaseks,
räägib ta isikust, kes päästis palju enam kui ühe hinge.
Annan kogu au Jumalale.
Selline juhtum ei ole juhus vaid täielikult Jumala juhitud.
Charlene Aaron, CBN News
Võrratu olla õigel ajal õiges kohas. - Absoluutselt, ja kuuletuda.
Selle nädala uudistest kõik.
Kui ta annab märku, pead ütlema.
Tean. - Teen nalja.
Meie poolt kohtumiseni ning Jumal õnnistagu sind.
Tõlge: Mailis Mägi